CELEX: 32004R1412
Language: sl
Date: 2004-08-03 00:00:00
Title: Sklep Sveta (ES) št. 1412/2004 z dne 3. avgusta 2004 o spremembah Uredbe (ES) št. 1210/2003 o nekaterih posebnih omejitvah gospodarskih in finančnih odnosov z Irakom

4.8.2004   
            
            
               SL
            
            
               Uradni list Evropske unije
            
            
               L 257/1
            
         
      SKLEP SVETA (ES) št. 1412/2004
   z dne 3. avgusta 2004
   o spremembah Uredbe (ES) št. 1210/2003 o nekaterih posebnih omejitvah gospodarskih in finančnih odnosov z Irakom
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti členov 60 in 301 te pogodbe,
   ob upoštevanju Skupnega stališča 2004/553/SZVP z dne 19. julija 2004 o spremembah Skupnega stališča 2003/495/SZVP o Iraku (1),
   ob upoštevanju predloga Komisije,
   ob upoštevanju naslednjega:
   
               (1)
            
            
               V skladu z Resolucijo 1483(2003) Varnostnega sveta ZN se z Uredbo (ES) št. 1210/2003 (2) za nekatera iraška sredstva in blago priznajo določene imunitete pred sodnimi postopki in izvršilnimi ukrepi, ki se uporabljajo do 31. decembra 2007.
            
         
               (2)
            
            
               Resolucija 1546(2004) Varnostnega sveta ZN določa, da se imunitete, ki se uporabljajo za izvoz iraške nafte in za Razvojni sklad za Irak, ne uporabljajo za dokončne sodbe na podlagi pogodbenih obveznosti, ki jih je Irak prevzel po 30. juniju 2004.
            
         
               (3)
            
            
               Začasna oblast koalicije je prenehala obstajati 28. junija 2004 in v Iraku je bila ponovno vzpostavljena popolna suverenost.
            
         
               (4)
            
            
               Zaradi uskladitve z Resolucijo 1546(2004) se s Skupnim stališčem 2004/553/SZVP spremeni ustrezna določba Skupnega stališča 2003/495/SZVP o Iraku.
            
         
               (5)
            
            
               Zaradi tega je Uredbo (ES) št. 1210/2003 treba ustrezno spremeniti –
            
         SPREJEL NASLEDNJO UREDBO:
   Člen 1
   V členu 10 Uredbe (ES) št. 1210/2003 se doda naslednji odstavek:
   
      „3.   Odstavek 1(a), (b) in (d) se ne uporablja za sodne postopke v zvezi s katero koli pogodbeno obveznostjo, ki jo je Irak, vključno zlasti z začasno iraško vlado, iraško centralno banko in Razvojnim skladom za Irak, prevzel po 30. juniju 2004, niti za katero koli dokončno sodbo, ki izhaja iz takšnih pogodbenih obveznosti.“
   
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 3. avgusta 2004
      
         
            Za Svet
         
         
            Predsednik
         
         B. BOT
         
      
   
   
      (1)  UL L 246, 20.7.2004, str. 32.
   
      (2)  UL L 169, 8.7.2003, str. 6. Uredba, kakor je bila nazadnje spremenjena z Uredbo Komisije (ES) št. 1086/2004 (UL L 207, 10.6.2004, str. 10).